**P R O C E D U R Ă**

**PRIVIND EXERCITAREA DREPTULUI DE VOT IN ADUNARILE GENERALE**

**DE CATRE ACTIONARII HOLDE AGRI INVEST S.A.**

**HOLDE AGRI INVEST S.A.**, cu sediul în Bucureşti, Intr. Nestorei nr. 1, Corp B, Etaj 10, Sector 4, București, România, înregistrată la Registrul Comerțului sub nr. J40/9208/2018, Identificator Unic la Nivel European (EUID): ROONRC. J40/9208/2018, având cod unic de înregistrare 39549730 (denumită în continuare „**Societatea**”) are un capital social, subscris si varsat in totalitate de 97.977.589 lei, divizat în 97.977.589 acțiuni nominative, din care 92.150.414 acțiuni ordinare și 5.827.175 acțiuni preferențiale cu dividend preferențial fără drept de vot, fiecare actiune avand valoare nominala de 1 RON. Fiecare actiune ordinara subscrisa si varsata de actionari confera acestora dreptul la un vot in Adunarea Generala a Actionarilor, dreptul de a alege si de a fi alesi in organele de conducere, dreptul de a participa la distribuirea profitului, precum si alte drepturi prevazute in Actul Constitutiv al Societatii.

1. **PREVEDERI GENERALE**

Avand in vedere prevederile Actului Constitutiv, ale Legii nr. 31/1990, republicata, privind societatile, ale Legii nr. 24/2017 privind emitentii de instrumente financiare si operatiuni de piata, ale Regulamentului nr. 5/2018 emis de Autoritatea de Supraveghere Financiara, se stabilesc urmatoarele:

1. Societatea va asigura un tratament egal pentru toti actionarii care se afla in aceeasi pozitie in ceea ce priveste participarea si exercitarea drepturilor de vot in cadrul adunarii generale.
2. Actionarii au, printre altele, dreptul de a participa la adunarile generale ale actionarilor si de a avea acces la informatii suficiente despre problemele supuse dezbaterii adunarii generale.
3. Hotararile adunarii generale sunt obligatorii chiar si pentru actionarii absenti, reprezentati sau care au votat impotriva.
4. Actionarii inscrisi in registrul actionarilor, ținut de Depozitarul Central, la data de referinta, pot participa la adunare direct, prin corespondenta sau prin reprezentant cu imputernicire speciala sau generala.
5. De asemenea, actionarii inscrisi in registrul actionarilor, ținut de Depozitarul Central, la data de referinta, pot participa la adunare prin intermediul platformei online (<https://hai.evote.ro/login>) în conformitate cu procedura privind organizarea si desfasurarea online a adunarilor generale ale actionarilor Societatii adoptata de Administratorul Unic.
6. **VOTUL IN ADUNARILE GENERALE**
7. Hotararile adunarilor generale se iau prin buletine de vot. Votul secret este obligatoriu pentru următoarele acțiuni:
8. alegerea si revocarea administratorului, a auditorilor interni si auditorului financiar;
9. luarea hotararilor referitoare la raspunderea administratorului, de conducere si de control ale societatii.
10. In cazul in care pe ordinea de zi a Adunarii Generale a Actionarilor se afla rezolutii care necesita votul secret, votul actionarilor participanti in mod personal sau prin reprezentant, precum si al celor care voteaza prin corespondenta va fi exprimat prin mijloace care nu permit deconspirarea acestuia decat secretarului Adunarii Generale a Actionarilor si numai in momentul in care sunt cunoscute si celelalte voturi exprimate in secret de actionarii prezenti sau de reprezentantii actionarilor care participa la sedinta. In cazul votului prin reprezentant, dezvaluirea votului fata de acesta, inainte de Adunarea Generala, nu reprezinta o incalcare a cerintei privind caracterul secret al votului.
11. **ASPECTE PRIVIND DOCUMENTELE NECESARE PENTRU IDENTIFICAREA ACTIONARILOR**
12. Documentele necesare pentru actionari persoane fizice
13. act de identitate (buletin/carte de identitate/pașaport) in termenul de valabilitate;
14. in cazul actionarilor persoane fizice fara capacitate legala de exercitiu, actul de identitate al persoanei fizice care are calitatea de reprezentant legal, in termenul de valabilitate, si o copie a actului care dovedeste calitatea de reprezentant legal. Copia actului care dovedeste calitatea de reprezentant legal va fi retinuta la Societate.
15. Documentele necesare pentru actionarii persoane juridice/ entități fără personalitate juridică
16. act de identitate (buletin/carte de identitate/pașaport) al reprezentantului legal sau al imputernicitului, in termenul de valabilitate;
17. in cazul in care actionarul nu a furnizat Depozitarului Central informatiile privind reprezentantul legal, un certificat constatator eliberat de Registrul Comertului/orice alt document emis de catre o autoritate competenta din statul in care actionarul este inmatriculat legal, care ii atesta calitatea de reprezentant legal, emis cu cel mult 3 luni inainte de data publicarii convocatorului si prezentat in original sau copie conforma cu originalul.
18. Cu exceptia actelor de identitate, a imputernicirilor prezentate intr-o limba straina de larga circulatie in domeniul financiar international sau documentelor care atesta calitatea de reprezentant legal intocmite in limba engleza, toate documentele furnizate intr-o limba straina vor fi insotite de traducerea realizata de un traducator autorizat in limba romana sau in limba engleza. Traducerile autorizate ale documentelor vor fi retinute de Societate.
19. Accesul actionarilor la adunarea generala se face prin simpla proba a identitatii acestora, facuta in cazul actionarilor persoane fizice cu actul de identitate, iar in cazul actionarilor persoane juridice/ entități fără personalitate juridică si a actionarilor persoane fizice reprezentate conform celor de mai sus si cu imputernicirea speciala/generala data persoanei care ii reprezinta. Imputernicirile vor fi insotite de copia actului de identitate al acționarului.
20. **REPREZENTAREA IN ADUNARILE GENERALE**
21. Desemnarea reprezentantilor alesi de actionari pentru a ii reprezenta in Adunarea Generala a Actionarilor poate fi transmisa catre Societate doar in scris. Actionarii pot sa isi desemneze reprezentantul prin mijloace electronice. In conditiile in care se utilizeaza mijloace electronice, imputernicirea se va putea transmite cu semnatura electronica extinsa. Reprezentantul se bucura de aceleasi drepturi de a lua cuvantul si de a pune intrebari in Adunarea Generala a Actionarilor de care s-ar bucura actionarul pe care il reprezinta.
22. Pentru a putea fi desemnat ca reprezentant, respectiva persoana trebuie sa aiba capacitate de exercitiu.
23. In cazul in care un actionar este reprezentat de o institutie de credit care presteaza servicii de custodie, aceasta va putea vota in adunarea generala a actionarilor pe baza instructiunilor de vot primite prin mijloace electronice de comunicare, fara a mai fi necesara intocmirea unei imputerniciri speciale sau generale de catre actionar. Custodele voteaza in Adunarea Generala a Actionarilor exclusiv in conformitate si in limita instructiunilor primite de la clientii sai avand calitatea de actionari la data de referinta. In aceasta situatie, institutia de credit poate participa si vota in cadrul Adunarii Generale a Actionarilor in conditiile in care prezinta Societatii o declaratie pe propria raspundere, semnata de reprezentantul legal al institutiei de credit, in care se precizeaza:
	1. in clar, numele/denumirea actionarului in numele caruia institutia de credit participa si voteaza in cadrul AGA;
	2. institutia de credit presteaza servicii de custodie pentru respectivul actionar.
24. Declaratia mentionata anterior, trebuie depusa la Societate cu 48 de ore inainte de Adunarea Generala, in original, semnata si, dupa caz, stampilata, fara indeplinirea altor formalitati in legatura cu forma acesteia.
25. Imputernicirea generala
26. Actionarul poate acorda o imputernicire valabila pentru o perioada care nu va depasi 3 ani, permitand reprezentantului sau a vota in toate aspectele aflate in dezbaterea Adunarilor Generale ale Actionarilor Societatii sau in adunarile generale ale mai multor emitenti identificati in imputernicire, in mod individual sau printr-o formulare generica referitoare la o anumita categorie de emitenti, inclusiv in ceea ce priveste acte de dispozitie, cu conditia ca imputernicirea sa fie acordata de catre actionar, in calitate de client, unui avocat sau unui intermediar – societati de servicii de investitii financiare autorizate de A.S.F., institutii de credit autorizate de Banca Nationala a Romaniei, in conformitate cu legislatia bancara aplicabila, precum si entitati de natura acestora autorizate in state membre sau nemembre sa presteze servicii si activitati de investitii. In aceasta situatie, imputernicirea generala va fi semnata de respectivul actionar si va fi insotita de o declaratie pe propria raspundere data de reprezentantul legal al intermediarului sau de avocatul care a primit imputernicirea de reprezentare din care sa reiasa ca:
27. imputernicirea este acordata de respectivul actionar, in calitate de client, intermediarului sau, dupa caz, avocatului;
28. imputernicirea generala este semnata de actionar, inclusiv prin atasare de semnatura electronica extinsa, daca este cazul.
29. Declaratia mentionata anterior trebuie depusa la Societate in original, semnata si, dupa caz, stampilata, fara indeplinirea altor formalitati in legatura cu forma acesteia. Declaratia se depune la Societate odata cu imputernicirea generala.
30. Actionarii nu pot fi reprezentati in Adunarea Generala a Actionarilor pe baza unei imputerniciri generale de catre o persoana care se afla intr-o situatie de conflict de interese ce poate aparea in special in unul dintre urmatoarele cazuri:
	1. este un actionar majoritar al Societatii sau o alta entitate controlata de respectivul actionar;
	2. este membru al unui organ de administrare, de conducere sau de supraveghere al Societatii, al unui actionar majoritar sau al unei entitati controlate, conform celor prevazute la lit. a);
	3. este un angajat sau un auditor al Societatii ori al unui actionar majoritar sau al unei entitati controlate, conform celor prevazute la lit. a);
	4. este sotul, ruda sau afinul pana la gradul al patrulea inclusiv al uneia dintre persoanele fizice prevazute la lit. a)-c).
31. Imputernicirile generale, redactate fie in limba romana fie intr-o limba de larga circulatie in domeniul financiar international, inainte de prima lor utilizare, se depun la societate cu 48 de ore inainte de Adunarea Generala a Actionarilor, in copie, cuprinzand mentiunea conformitatii cu originalul sub semnatura reprezentantului. Copii certificate ale imputernicirilor sunt retinute de Societate, facandu-se mentiune despre aceasta in procesul-verbal al Adunarii Generale a Actionarilor. Imputernicirile vor fi insotite de copia actului de identitate al acționarului.
32. Imputernicirea speciala
33. Imputernicirea speciala poate fi acordata oricarei persoane pentru reprezentare intr-o singura adunare generala si contine instructiuni specifice de vot din partea actionarului emitent, cu precizarea clara a optiunii de vot pentru fiecare punct inscris pe ordinea de zi a Adunarii Generale. In aceasta situatie, nu este aplicabila interdictia administratorului, directorilor, ori functionarilor Societatii de a ii reprezenta pe actionari daca, fara votul acestora, nu s-ar fi obtinut majoritatea ceruta, prevazuta de art. 125 alin. (5) din Legea nr. 31/1990, privind societatile, republicata, cu modificarile si completarile ulterioare. In situatia discutarii in cadrul Adunarii Generale a Actionarilor, in conformitate cu prevederile legale, a unor puncte neincluse pe ordinea de zi publicata, imputernicitul poate vota pe marginea acestora conform interesului actionarului reprezentat.
34. Imputernicitul nu poate fi substituit de o alta persoana decat in cazul in care acest drept i-a fost conferit in mod expres de catre actionar in imputernicire. In conditiile in care persoana imputernicita este o persoana juridica/entitate fără persoană juridică, aceasta poate sa isi exercite mandatul primit prin intermediul oricarei persoane ce face parte din organul sau de administrare sau conducere sau dintre angajatii sai. Aceste prevederi nu afecteaza dreptul actionarului de a desemna prin imputernicire unul sau mai multi imputerniciti supleanti, care sa ii asigure reprezentarea in Adunarea Generala, in conformitate cu reglementarile in vigoare.
35. Imputernicirile speciale, redactate fie in limba romana fie intr-o limba de larga circulatie in domeniul financiar international, in 3 exemplare avand urmatoarele destinatii: unul pentru actionar, unul pentru reprezentant si unul pentru Societate, se depun la Societate cu 48 de ore inainte de Adunarea Generala a Actionarilor, in original si vor fi insotite de copia actului de identitate al actionarului.
36. reprezentarea actionarilor in adunare se va putea face atat prin alti actionari, cat si prin terte persoane.
37. Împuternicirile speciale, în limba română sau engleză, vor fi transmise Societății, în original, însoțite de o copie a actului de identitate valabil al acţionarului (în cazul persoanelor fizice, buletin/carte de identitate/pașaport, respectiv în cazul persoanelor juridice/entităților fără personalitate juridică, buletin/carte de identitate/pașaport a reprezentantului legal), după cum urmează:
38. prin depunere la registratura Societății sau prin poștă sau curierat cu confirmare de primire către registratura Societății de la sediul social al Societății, în plic închis, cu menţiunea scrisă în clar şi cu majuscule: „PENTRU ADUNAREA GENERALĂ ORDINARA SI/SAU EXTRAORDINARA A ACTIONARILOR DIN \_\_\_/\_\_\_\_\_\_\_\_\_\_\_ ”, sau
39. prin e-mail cu semnătură electronică extinsă încorporată conform Legii nr. 455/2001 privind semnătura electronică, la adresa de e-mail: investors@holde.eu, menţionând la subiect: „PENTRU ADUNAREA GENERALĂ ORDINARA SI/SAU EXTRAORDINARA A ACTIONARILOR DIN \_\_\_/\_\_\_\_\_\_\_\_\_\_\_ ”.
40. **EXERCITAREA VOTULUI PRIN CORESPONDENTA**
41. Actionarii inregistrati la data de referinta in registrul actionarilor au posibilitatea de a vota si prin corespondenta, inainte de data de desfasurare a adunarii generale, prin utilizarea Formularului de vot prin corespondenta in limba romana sau a formularului tradus in limba engleza, puse la dispozitie de catre Societate si publicate pe pagina de internet a Societatii. In situatia in care pe ordinea de zi vor exista puncte pentru care este necesar a se exprima votul secret, Societatea va pune la dispozitia actionarilor buletine de vot prin corespondenta distincte pentru votul secret.
42. Formularul de vot prin corespondenta, completat de actionar fie in limba romana, fie in limba engleza, impreuna cu copia actului de identitate – pentru actionarii persoane fizice sau copia actului de identitate a reprezentantului legal al actionarului persoana juridica/entitate fără personalitate juridica, semnatar al Formularului de vot prin corespondenta, vor fi transmise după cum urmează:
43. prin depunere sau expediere la Registratura Societatii de la sediul social, in original, prin posta sau curierat cu confirmare de primire, cu mentiunea pe plic “VOT PRIN CORESPONDENTA PENTRU ADUNAREA GENERALA ORDINARA SI/SAU EXTRAORDINARA A ACTIONARILOR DIN \_\_\_/\_\_\_\_\_\_\_\_\_\_\_ “, in cazul buletinelor de vot prin corespondenta pentru vot secret, buletinele de vot prin corespondenta vor fi introduse intr-un plic separat pe care se va mentiona “VOT SECRET PRIN CORESPONDENTA PENTRU ADUNAREA GENERALA ORDINARA SI/SAU EXTRAORDINARA A ACTIONARILOR DIN \_\_\_/\_\_\_\_\_\_\_\_\_\_\_”;
44. prin e-mail cu semnătură electronică extinsă încorporată conform Legii nr. 455/2001 privind semnătura electronică, la adresa de e-mail: investors@holde.eu, menţionând la subiect: “VOT PRIN CORESPONDENTA PENTRU ADUNAREA GENERALA ORDINARA SI/SAU EXTRAORDINARA A ACTIONARILOR DIN \_\_\_/\_\_\_\_\_\_\_\_\_\_\_ “; în cazul buletinelor de vot prin corespondență pentru vot secret, buletinele de vot prin corespondență vor fi transmise într-un e-mail separat menționând la subiect “VOT SECRET PRIN CORESPONDENTA PENTRU ADUNAREA GENERALA ORDINARA SI/SAU EXTRAORDINARA A ACTIONARILOR DIN \_\_\_/\_\_\_\_\_\_\_\_\_\_\_”;
45. Votul prin corespondenta poate fi exprimat de catre un reprezentant numai in situatia in care acesta:
	1. a primit din partea actionarului pe care il reprezinta o imputernicire speciala/generala care se depune la Societate in conformitate cu art. 92 alin. (14) din Legea nr. 24/2017; sau
	2. reprezentantul este o institutie de credit care presteaza servicii de custodii, cu respectarea art. 92 alin. (11) din Legea nr. 24/2017.
46. Voturile transmise prin corespondenta vor fi luate in considerare daca sunt inregistrate in original la Registratura Societatii cu cel putin 48 ore inainte de adunare, sunt intr-o forma clara si precisa, continand mentiunea “pentru”, “impotriva” sau “abtinere” la fiecare punct inscris pe ordinea de zi.
47. Buletinele de vot prin corespondenta care contin optiuni contradictorii sau confuze, care sunt ilizibile, nu exprima nicio optiune sau in care voturile sunt exprimate conditionat, vor fi anulate pentru vicii de procedura si nu vor fi luate in considerare atunci cand punctul de pe ordinea de zi la care se refera este supus la vot. Aceste buletine de vot vor fi luate in considerare numai la stabilirea prezentei la sedinta.
48. Actionarii au dreptul de a-si modifica mentiunea exprimata prin votul prin corespondenta, cu incadrarea in termenul de depunere la societate. Daca un actionar care si-a exprimat optiunea de vot prin corespondenta participa personal sau prin reprezentant la adunare, votul prin corespondenta exprimat pentru acea Adunare Generala este anulat si se va lua in calcul votul exprimat direct, in adunare. Daca persoana care reprezinta actionarul prin participare personala la Adunarea Generala a Actionarilor este alta decat cea care a exprimat votul prin corespondenta, atunci pentru valabilitatea votului sau aceasta prezinta la adunare o revocare scrisa a votului prin corespondenta semnata de actionar sau de reprezentantul care a exprimat votul prin corespondenta. Acest lucru nu este necesar daca actionarul sau reprezentantul legal al acestuia este prezent la Adunarea Generala a Actionarilor.
49. Centralizarea, verificarea si tinerea evidentei voturilor prin corespondenta si a imputernicirilor se va face de catre secretariatul adunarii.
50. **ASPECTE PROCEDURALE**
51. Secretarul sedintei Adunarii Generale va verifica concordanta dintre datele inscrise de actionar in buletinele de vot si cele din registrul actionarilor la data de referinta. Vor fi considerate valide doar buletinele de vot care contin toate elementele de identificare solicitate pentru semnatar si au inscris un singur caracter “X” in dreptul punctelor de pe buletinul de vot.
52. Actionarii prezenti in adunare (direct sau prin reprezentant) si care au transmis votul valid prin corespondenta vor fi luati in calcul de secretariatul adunarii la stabilirea ponderii capitalului social reprezentat la sedinta din totalul actiunilor ordinare ale Societatii pentru stabilirea cvorumului necesar desfasurarii adunarii si validitatea hotararilor adoptate.
53. Fiecare actionar prezent la adunare primeste un buletin de vot care contine elementele de identificare ale Societatii, precum si, dupa caz care poarta stampila Societatii si pe care sunt redactate toate punctele inscrise pe ordinea de zi, precum si optiunile “pentru”, “impotriva” sau “abtinere”. In cazul in care pe ordinea de zi este inscrisa alegerea administratorilor, fiecare candidat pentru funcția de administrator/ membru al Consiliului de Administratie este trecut separat, actionarul avand posibilitatea sa exprime pentru fiecare candidat votul "pentru" sau "impotriva", respectiv sa mentioneze "abtinere".
54. Actionarii persoane fizice vor completa personal buletinul de vot, respectivele persoane asumandu-si deplina si exclusiva responsabilitate in calitate de actionar.
55. In cazul actionarilor persoane juridice/entitatilor fara personalitate juridica, buletinul de vot va fi completat personal de reprezentantul legal al persoanei juridice conform actului constitutiv si/sau hotararilor organelor statutare, [semnatarul asumandu-si deplina si exclusiva responsabilitate pentru calitatea de reprezentant legal].
56. Au dreptul sa ceara in scris introducerea de noi puncte pe ordinea de zi si au dreptul sa prezinte proiecte de hotarare pentru punctele incluse sau propuse a fi incluse pe ordinea de zi a adunarii generale, unul sau mai multi actionari reprezentand, individual sau impreuna, cel putin 5 % din capitalul social cu conditia ca fiecare punct sa fie insotit de o justificare sau de un proiect de hotarare propus spre adoptare de adunarea generala. Cererile de introducere de noi puncte pe ordinea de zi se inainteaza administratorului in cel mult 15 zile de la publicarea convocarii adunarii generale si se va realiza o Ordine de zi revizuita; de asemenea, dreptul de a prezenta proiecte de hotarare pentru punctele incluse sau propuse a fi incluse pe ordinea de zi a adunarii generale poate fi exercitat in cel mult 15 zile de la publicarea convocarii.
57. Fiecare actionar are dreptul sa adreseze intrebari privind punctele de pe Ordinea de zi a adunarii generale, iar societatea are obligatia sa raspunda la intrebarile actionarilor. Intrebarile vor fi depuse sau expediate la sediul societatii astfel incat sa fie inregistrate la registratura societatii cel putin cu 10 zile calendaristice inainte de data adunarii, in plic inchis, cu mentiunea scrisa in clar si cu majuscule “PENTRU ADUNAREA GENERALA ORDINARA SI/SAU EXTRAORDINARA A ACTIONARILOR DIN \_\_ /\_\_\_\_\_\_\_\_\_\_\_\_ “.
58. In vederea identificarii si a dovedirii calitatii de actionar a unei persoane care adreseaza intrebari sau care face propuneri pentru completarea ordinii de zi, Societatea poate solicita respectivei persoane prezentarea de documente care ii atesta identitatea, precum si extrasul de cont din care rezulta calitatea de actionar si numarul de actiuni detinute, emis de depozitarul central sau, dupa caz, de catre participantii care furnizeaza servicii de custodie.

Prezenta Procedura a fost adoptata de Administratorului Unic al Societății in data de 08.01.2021 și actualizată astăzi, 23.03.2022.

Administratorul Unic,

**HOLDE AGRI MANAGEMENT S.R.L.**

\_\_\_\_\_\_\_\_\_\_\_\_\_\_\_\_\_\_\_\_

Dl. Iulian-Florentin Cîrciumaru

Reprezentant permanent